PTG:ลุ้น Q4/59 ทำกำไรนิวไฮอีกครั้งชู top pick กลุ่มพลังงาน-ซื้อเป้า 33 บ.
PTG:ลุ้น Q4/59 ทำกำไรนิวไฮอีกครั้ง ชู top pick กลุ่มพลังงาน-ซื้อเป้า 33 บ.
22 พ.ย. 2559

บล.กสิกรไทย ระบุในบทวิเคราะห์วันนี้(22 พ.ย.) ว่า บริษัท พีทีจี เอ็นเนอยี จำกัด (มหาชน) หรือ PTG (ซื้อ ปิด 28.75 บาท ราคาพื้นฐาน 33.00 บาท +14.8%)ได้เข้าร่วมประชุมนักวิเคราะห์ไตรมาส 3/59 ด้วยมุมมองที่เป็นบวก โดย PTG ได้เปิดเผยว่าผลประกอบการของบริษัทนั้นดีขึ้นอย่างต่อเนื่อง ทั้งในด้าน market share และจำนวนสถานีบริการน้ำมัน
โดยในปีหน้าบริษัทตั้งเป้าที่จะเป็นที่ 1 ในด้านสถานีบริการน้ำมัน และจำนวนสมาชิก ในขณะที่ตั้งเป้าจะเป็นที่ 2 ในด้าน market share โดยกำไรหลักๆจะโตมาจากธุรกิจน้ำมัน โดยจะมีธุรกิจ non-oil มาเสริม จากทั้งร้านกาแฟ มินิมาร์ท และน้ำมันเครื่อง ทั้งนี้บริษัทตั้งเป้าว่าส่วนแบ่งกำไรขั้นต้นจากธุรกิจ non-oil จะเพิ่มขึ้นจาก 8% ปัจจุบัน เป็น 10% ในปีหน้า คงประมาณการกำไรของเราสำหรับปี 2559-61 โดยชื่อว่า PTG จะทำกำไร new high อีกครั้ง ในไตรมาส 4/59 ที่ 340-380 ลบ.
ทั้งนี้คงคำแนะนำ “ซื้อ” สำหรับ PTG ด้วยราคาเป้าหมาย 33 บาท โดยยังชอบ PTG เป็น 1 ใน top pick สำหรับกลุ่มพลังงาน และสำหรับกลยุทธ์การลงทุนไตรมาส 4/59 นี้ด้วย
 